

|  |
| --- |
| **GULBENES NOVADA PAŠVALDĪBA**Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024. gada 29. augustā** |  **Nr. GND/2024/488** |
|  |  **(protokols Nr. 16; 47.p.)** |

**Par grozījum****u** **2018.gada 1.aprīļa deleģēšanas līgumā Nr. GND/9.13/18/351**

Gulbenes novada pašvaldība 2024. gada 12. augustā saņēma SIA “Gulbenes Energo Serviss”, reģistrācijas Nr. 54603000121, juridiskā adrese: Blaumaņa iela 56A, Gulbene, Gulbenes novads, LV-4401 (turpmāk – Iesniedzējs) 2024. gada 12. augusta vēstuli Nr. GES/2024/1.4/611 (Gulbenes novada pašvaldības dokumentu vadības sistēmā reģistrēts 2024. gada 12. augustā ar reģistrācijas numuru GND/5.12/24/2703-S), kurā lūgts veikt grozījumu 2018. gada 1. aprīļa deleģēšanas līguma Nr. GND/9.13/18/351 (turpmāk – Deleģēšanas līgums) 1. pielikumā “Apsaimniekojamo objektu saraksts”, svītrojot dzīvojamo māju ar adresi Ābeļu iela 13, Gulbene, Gulbenes novads. Vēstulē informē, ka no 2024.gada 10.jūlija līdz 2024.gada 23.jūlijam tika veikta aptauja par dzīvojamās mājas Ābeļu iela 13, Gulbene, Gulbenes novads pārvaldīšanas tiesību pārņemšanu un pilnvarotās personas ievelēšanu, kuras rezultātā ar 13 balsīm “par”, 11 balsīm “pret” dzīvokļu īpašnieki nolēma pārņemt dzīvojamās mājas Ābeļu ielā 13, Gulbenē, Gulbenes novadā pārvaldīšanas tiesības un ievēlēt par pilnvaroto personu Daili Leimani, personas kods 220570-12588. Turklāt vēstulē norāda, ka 2024.gada 1.augustā stājās spēkā minētās mājas dzīvokļu īpašnieku un pilnvarotās personas Daiļa Leimaņa starpā noslēgtais Dzīvojamās mājas pārvaldīšanas pilnvarojuma līgums.

Deleģēšanas līguma 9.1. apakšpunkts nosaka, ka Līgumu var grozīt tikai Pusēm vienojoties, izņemot gadījumus, kad grozījumi Līgumā izdarāmi saskaņā ar Latvijas Republikā spēkā esošajiem normatīvajiem aktiem, noformējot tos rakstveidā vai pamatojoties uz tiesas nolēmumu. Būtiskas Līguma sastāvdaļas var tikt grozītas tikai ar Pašvaldības domes sēdē pieņemtu lēmumu.

Pašvaldību likuma 10. panta pirmās daļas 21. punkts nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Gulbenes novada pašvaldības domes 2023. gada 21. decembra saistošo noteikumu Nr. 24 “Gulbenes novada pašvaldības nolikums” 54. punkts nosaka, ka lēmumu par publisko tiesību līguma noslēgšanu pieņem Dome, savukārt 55. punkts nosaka, ka publisko tiesību līgumu Pašvaldības vārdā paraksta Domes priekšsēdētājs, ja Dome nav lēmusi citādi.

Ņemot vērā minēto un saskaņā ar Pašvaldību likuma 10. panta pirmās daļas 21. punktu un 2018. gada 1. aprīļa deleģēšanas līguma Nr. GND/9.13/18/351 9.1. apakšpunktu, ņemot vērā Attīstības un tautsaimniecības komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. IZDARĪT 2018. gada 1. aprīļa deleģēšanas līgumā Nr. GND/9.13/18/351 šādu grozījumu:

1.1. ar 2024.gada 1.augustu svītrot 1. pielikuma tabulā “Apsaimniekojamo objektu saraksts” 2. punktu.

1. SLĒGT ar SIA “Gulbenes Energo Serviss”, reģistrācijas Nr. 54603000121, juridiskā adrese: Blaumaņa iela 56A, Gulbene, Gulbenes novads, LV-4401, vienošanos par grozījumu veikšanu 2018. gada 1. aprīļa deleģēšanas līgumā Nr. GND/9.13/18/351 (pielikums).
2. Lēmuma izrakstu nosūtīt SIA “Gulbenes Energo Serviss” uz elektronisko adresi.

Gulbenes novada pašvaldības domes priekšsēdētājs A. Caunītis

Pielikums

Gulbenes novada domes 2024. gada 29.augusta

lēmumam Nr. GND/2024/488

**VIENOŠANĀS Nr.\_\_\_\_\_\_\_\_\_\_\_\_\_\_\_\_\_**

**par grozījumiem 2018. gada 1. aprīļa deleģēšanas līgumā Nr. GND/9.13/18/351**

Gulbenē 2024. gada \_\_\_. augustā

**Gulbenes novada pašvaldība**, reģistrācijas Nr. 90009116327, juridiskā adrese: Ābeļu iela 2, Gulbene, Gulbenes novads, LV-4401 (turpmāk – Pašvaldība), kuras vārdā saskaņā ar Gulbenes novada pašvaldības domes 2023. gada 21. decembra saistošo noteikumu Nr. 24 “Gulbenes novada pašvaldības nolikums” 55. punktu rīkojas domes priekšsēdētājs Andis Caunītis, no vienas puses, un

**SIA “Gulbenes Energo Serviss”**, reģistrācijas Nr. 54603000121, juridiskā adrese: Blaumaņa iela 56A, Gulbene, Gulbenes novads, LV-4401 (turpmāk – Sabiedrība), tās valdes locekļa Riharda Korna personā, kurš rīkojas saskaņā ar statūtiem, no otras puses (katrs atsevišķi turpmāk – Puse, abi kopā turpmāk – Puses),

pamatojoties uz 2018. gada 1. aprīļa deleģēšanas līguma Nr. GND/9.13/18/351 (turpmāk – Līgums) 9.1. apakšpunktu, Gulbenes novada pašvaldības domes 2024. gada 29.augusta lēmumu Nr. GND/2024/\_\_\_  “Par grozījumu 2018. gada 1. aprīļa deleģēšanas līgumā Nr. GND/9.13/18/351” (protokols Nr. \_\_; \_\_ .p.), izsakot savu brīvu gribu, bez viltus, maldības un spaidiem, noslēdz šāda satura vienošanos par grozījumu Līgumā (turpmāk – Vienošanās):

1. Puses vienojas ar 2024.gada 1.augustu svītrot Līguma 1. pielikuma tabulā “Apsaimniekojamo objektu saraksts” 2. punktu.
2. Visi citi Līguma noteikumi un nosacījumi paliek spēkā negrozīti un pilnā apjomā.
3. Visus strīdus un domstarpības saistībā ar Vienošanos Puses risina sarunu ceļā. Ja pusēm neizdodas vienoties par strīda vai domstarpību risinājumu pārrunu ceļā, tad jebkurš strīds, domstarpības vai prasības, kas izriet no Vienošanās, skar to vai tās pārkāpšanu, izbeigšanu, grozīšanu, iztulkošanu vai spēkā esamību vai neesamību, tiks galīgi izšķirtas tiesā Latvijas Republikā spēkā esošajos normatīvajos aktos noteiktajā kārtībā.
4. Vienošanās stājas spēkā, tiklīdz to parakstījušas Puses, un kopā ar Līgumu veido vienotu, Pusēm juridiski saistošu dokumentu.
5. Vienošanās sastādīta latviešu valodā uz 1 (vienas) lapas 2 (divos) eksemplāros, ar vienādu juridisko spēku, pa vienam eksemplāram katrai Pusei.
6. Pušu rekvizīti un paraksti:

|  |  |
| --- | --- |
| **SABIEDRĪBA** | **PAŠVALDĪBA** |
| **SIA “Gulbenes Energo Serviss”** | **Gulbenes novada pašvaldība** |
| Reģistrācijas Nr. 54603000121 | Reģistrācijas Nr. 90009116327 |
| Juridiskā adrese: Blaumaņa iela 56A, | Juridiskā adrese: Ābeļu iela 2, |
| Gulbene, Gulbenes novads, LV-4401 | Gulbene, Gulbenes novads, LV-4401 |
| AS “SEB banka” | AS “SEB banka” |
| Kods UNLALV2X | Kods UNLALV2X |
| Konta Nr. LV52UNLA0007000508105 | Konta Nr. LV03UNLA0050014339919 |

valdes loceklis domes priekšsēdētājs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 R. Korns A. Caunītis